אברהם קורצוייל

הרב אברהם אריה קוּרצוַייל (נולד ב-7 בפברואר 1946) הוא מראשי ישיבת ההסדר קרני שומרון.

ביוגרפיה
נולד בשנת 1946 באנגליה, בנם של המחנך פרופ' צבי (אריך) ופועה (פאולה) קורצוייל. בשנת 1950 עלתה משפחתו לישראל. למד במדרשית נעם בפרדס חנה ואחר כך בישיבת חברון בירושלים. כמו כן שימש כראש הכולל בישיבת שעלבים.

שירת בצה"ל בגדוד 50 של הנח"ל המוצנח בפלוגת מ"כים ובחטיבת החרמון. (במהלך שירותו לחם, במרדפים בבקעה, במלחמת יום הכיפורים ובמבצע שלום הגליל). 

בשנת ה'תש"ם (1980) הקים עם חבר ילדותו, הרב שמואל הבר, את ישיבת ההסדר קרני שומרון.

לרב קורצוייל משפחה ענפה, ובניו מלמדים בישיבות הסדר וישיבות תיכוניות ברחבי הארץ.

משנתו החינוכית
הרב קורצוייל מחנך ל"אסוקי שמעתתא אליבא דהלכתא"- הסקת השמועה לפי ההלכה, כשלימוד התלמוד מכוון להכרעת ההלכה ובירורה מתוך עיון מעמיק. הגישה ההלכתית מעשית באה לידי ביטוי גם בהדרכתו המוסרית, הרואה בהתנהגות שבן אדם לחברו תוצאה הכרחית של עבודת השם.

קישורים חיצוניים
 תלמוד ומעשה: שיעור של הרב אברהם קורצוייל באתר ישיבת ההסדר קרני שומרון
 יציאת מצרים כיסוד באמונה, שיעור באתר מכון מאיר
 יוני רוטנברג, טובים השניים, עיתון בשבע.

בוגרי ישיבת חברון כנסת ישראל
בוגרי מדרשית נעם
יהודה ושומרון: רבנים
ישראלים ילידי אנגליה
עולים לאחר קום המדינה: 1948–1950
קרני שומרון: רבנים
ראשי ישיבות הסדר
רבני הציונות הדתית בישראל
רבני ישיבת ההסדר קרני שומרון
רבני ישיבת שעלבים
ישראלים שנולדו ב-1946